9313 


02009913012940008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΔΕΥΤΕΡΟ _ Αρ. Φύλλου 991 

30 Δεκεμβρίου 1994 


ΠΕ ΡΙΕΧΟΜΕ ΝΑ ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση αλλογενούς αλλοδαπής . 1 

Καθορισμός αριθμού συνεδριάσεων και αμοιβής Διοικητι¬ 
κού Συμβουλίου του Οργανισμού κατά των Ναρκωτικών 
(Ο.ΚΑ.ΝΑ.) . 2 

Παροχή της εγγύησης του Δημοσίου προς την Ιονική και 
Λαϊκή Τράπεζα της Ελλάδος Α.Ε. για τη χορήγηση δα¬ 
νείου ποσού δρχ. 2.300 εκατ. στο ΙΚΑ . 3 

Καθορισμός επιτοκίου τρίτης τοκοφόρου περιόδου του 
ΣΤ Δανείου Οικονομικής Εξυγίανσης Κυμαινομένου 
Επιτοκίου . 4 

Καθορισμός επιτοκίου δέκατης έβδομης τρίμηνης τοκο¬ 
φόρου περιόδου Α' Δανείου Οικονομικής Εξυγίανσης 
Ν.1914/90. 5 

Παροχή της εγγύησης του Δημοσίου στην Εθνική Τράπεζα 
της Ελλάδος για τη χορήγηση δανείου ποσού δρχ. πε- 
ντακοσίων εκατομμυρίων (500.000.000) στην «Πρό¬ 


τυπο Κτηματική Τουριστική» Α.Ε. 6 

Παράταση ισχύος της υπ’ αριθμ. Φ5/Β3/4485/31.10.94 
(ΦΕΚ 817 τ. Β794) Υπουργικής Απόφασης . 7 


Τροποποίηση και συμπλήρωση της αριθμ. Β7/21/ 
17.1.1994 (ΦΕΚ 55Β) Υπουργικής απόφασης που 
αφορά, «Έγκριση Π.Μ.Σ. του Τμήματος Πολιτικής Επι¬ 
στήμης και Δημόσιας Διοίκησης του Πανεπιστημίου 
Αθηνών στην Ευρωπαϊκή Οργάνωση και Διπλωματία» 8 

Λειτουργία κυλικείων ΙΕΚ. 9 

Καθορισμός τοπικής αρμοδιότητας του Τμήματος Τουρι¬ 
στικής Αστυνομίας Μεσολογγίου .10 

Σύσταση ίδιου Νομικού Προσώπου με την επωνυμία 
«ΠΝΕΥΜΑΤΙΚΟ ΚΕΝΤΡΟ ΚΟΙΝΟΤΗΤΑΣ ΘΕΣΠΙΩΝ» 

Ν. Βοιωτίας .. 

Αναπροσαρμογή της εφ’ άπαξ αποζημιώσεως των φορτ/ 


τών του ΚΑΦ =ηράς Ηρακλείου .12 

Διορισμός μελών Διοικητικής Επιτροπής Στρατιωτικών 
Επιτάξεων Ν. Λακωνίας .13 


Διορισμός μελών Διοικητικής Επιτροπής Στρατιωτικών 
Επιτάξεων Ν. Πρέβεζας . 

Διορισμός μελών Διοικητικής Επιτροπής Στρατιωτικών 
Επιτάξεων (Δ.Ε.Σ.Ε.) Ν. Φθιώτιδας . 


Αριθ. Φ. 11821/22195 (1) 

Πολιτογράφηση αλλογενούς αλλοδαπής. 

Ο ΥΠΟΥΡΓΟΣ ΕΣΩΤΕΡΙΚΟΝ 

Με την 11821/22195/28.12.1994 απόφαση του Υφ/γου 
Εσωτερικών, έγινε δεκτή η από 21.1.1986 αίτηση πολιτογρά¬ 
φησης της αλλογενούς αλλοδαπής ΠΑΠΑΔΟΠΟΥΛΟΥ ΝΑ- 
ΤΑΛΙΑΣ συζ. Κωνσταντίνου για την απόκτηση της Ελληνικήο 
Ιθαγένειας. 

Αθήνα, 28 Δεκεμβρίου 1994 

Ο ΥΦΥΠΟΥΡΓΟΣ 

ΚΙΜΩΝ ΚΟΥΛΟΥΡΗΣ 

Αριθ. 2082937/8364/0022 (2) 

Καθορισμός αριθμού συνεδριάσεων και αμοιβής Διοικητικού 
Συμβουλίου του Οργανισμού κατά των Ναρκωτικών 
(Ο.ΚΑ.ΝΑ.). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 18 του Ν. 1505/ 
1984 (ΦΕΚ 194/1984 τ. Α') «Αναδιάρθρωση μισθολογίου 
προσωπικού της Δημόσιας Διοίκησης και άλλες συναφείς δια¬ 
τάξεις». 

2. Τις διατάξεις του Ν. 1810/1988 (ΦΕΚ 223/1988 τ. Α') 
«Για τη συμπλήρωση και βελτίωση του Ν. 1505/1984 και άλ¬ 
λες διατάξεις». 

3. Τις διατάξεις του άρθρου 40 του Ν. 849/1978. 

4. Τις διατάξεις του άρθρου 27 του Ν. 2081/1992. 

5. Τις διατάξεις του άρθρου 3 του Ν. 2161/1993 (ΦΕΚ 
119/1993 τ.Α) «Τροποποίηση και συμπλήρωση των διατά¬ 
ξεων του Ν. 1729/1987 «Καταπολέμηση της διάδοσης των 
ναρκωτικών, προστασία των νέων και άλλες διατάξεις (ΦΕΚ 
144Α'). 

6. Την απόφασή μας ΔΥΙα/οικ. 18131/10.5.1994 (ΦΕΚ 
47/1994 τ. ΝΠΔΔ) «Διορισμός μελών του Διοικητικού Συμ¬ 
βουλίου του Οργανισμού κατά των Ναρκωτικών (ΟΚΑΝΑ). 

7. Την αριθμ. 133/13.5.1994 (ΦΕΚ 48/1994 τ. ΝΠΔΔ) 
Πράξη του Υπουργικού Συμβουλίου «Ορισμός Προέδρου του 

Διοικητικού Συμβουλίου του Οργανισμού κατά των Ναρκωτι¬ 
κών (Ο.ΚΑ.ΝΑ.). 

8. Το γεγονός ότι από την απόφαση αυτή προκαλείται δα¬ 
πάνη ύψους 4.550.000 δραχμών για το τρέχον οικονομικό 
έτος και θα καλυφθεί από έσοδα του ΟΚΑΝΑ (Επιχορήγηση 
από το Φ. 200 ΚΑΕ 5167 πίστωσης προϋπολογισμού εξόδων 
του Υπουργείου Υγείας, Πρόνοιας, και Κοιν. Ασφαλίσεων), 
για κάθε δε επόμενο οικονομικό έτος, θα προβλεφθεί από 
τον ΟΚΑΝΑ η απαιτούμενη δαπάνη, η οποία θα είναι 
7.800.000 δραχμές ετησίως, αποφασίζουμε: 

1. Καθορίζουμε από 1.6.1994 τον αριθμό συνεδριάσεων 
των μετεχόντων στο Διοικητικό Συμβούλιο του Οργανισμού 
κατά των Ναρκωτικών (Ο.ΚΑ.ΝΑ.) μέχρι τέσσερες (4) το 
μήνα. 

2. Η αποζημίωση των ανωτέρω θα είναι: 

α) Του προέδρου τριακόσιες πενήντα χιλιάδες (350.000) 
δραχμές το μήνα. 

β) Των Αντ/δρου και μελών, για μεν τους υπαλλήλους του 
δημόσιου τομέα η οριζόμενη από την αριθμ. 2027332/3206/ 
0022/1.6.1993 Υπουργική απόφαση υπό την ρητή προϋπό¬ 
θεση πραγματοποιήσεως της συνεδρίασης εκτός των ωρών 
εργασίας για δε τους ιδιώτες τέσσερις χιλιάδες πεντακόσιες 
(4.500) δρχ. κατά συνεδρίαση. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 22 Δεκεμβρίου 1994 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ, ΠΡΟΝΟΙΑΣ 

ΚΑΙ ΚΟΙΝΩΝ. ΑΣΦΑΛΙΣΕΩΝ 

ΑΛΕΞ. ΠΑΠΑΔΟΠΟΥΛΟΣ ΔΗΜ. ΚΡΕΜΑΣΤΙΝΟΣ 
-♦- 

Αριθ. 2080116/12834 (3) 

Παροχή της εγγύησης του Δημοσίου προς την Ιονική και Λαϊκή 

Τράπεζα της Ελλάδος Α.Ε. για τη χορήγηση δανείου πο¬ 
σού δρχ. 2.300 εκατ. στο ΙΚΑ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρ¬ 
θρου 8 του Ν. 1266/1982. 

2. Τις αριθμ. 1633/89, 2138/20.10.92, Πράξεις του Διοι¬ 
κητή της Τράπεζας της Ελλάδος. 

3. Την από 24.11.94 επιστολή της Ιονικής Τράπεζας στην 
οποία αναφέρεται ότι εγκρίθηκε η χορήγηση δανείου δρχ. 
2.300 εκατ. στο ΙΚΑ και καθορίζονται οι όροι και οι προϋποθέ¬ 
σεις του δανείου. 

4. Την απόφαση του Δ.Σ. του ΙΚΑ με αριθμ. 368 της με 
αριθμ. 43/8.12.94 συνεδρίασης με την οποία εγκρίνεται η 
σύναψη του ανωτέρω δανείου. 

5. Το έγγραφο με αριθμό 73317/2679/Δεκ. ’94 του 
Υπουργείου Εθνικής Οικονομίας. 

6. Το έγγραφο με αριθμό Φ18/2416/12.12.1994 του 
Υπουργείου Υγείας, Πρόνοιας και Κοινωνικών Ασφαλίσεων το 
οποίο μεταξύ των άλλων εγκρίνει την προαναφερόμενη δα¬ 
νειοδότηση. 

7. Το έγγραφο με αριθμό Γ23/294/9.12.94 του ΙΚΑ με το 
οποίο ζητάει την εγγύηση του Ελληνικού Δημοσίου, για την 
ανωτέρω δανειοδότηση. 

8. Την κοινή απόφαση αριθμ. 1026431 /268/0006Α/ 
2.3.94 Πρωθυπουργού και Υπουργού Οικονομικών περί ανά¬ 
θεσης αρμοδιοτήτων στους Υφυπουργούς, αποφασίζουμε: 

Παρέχουμε την εγγύηση του Ελληνικού Δημοσίου στην Ιο- 
νική και Λαϊκή Τράπεζα της Ελλάδος Α.Ε. για τη χορήγηση δα¬ 


νείου προς το Ίδρυμα Κοινωνικών Ασφαλίσεων (ΙΚΑ) ποσού 
δρχ. δύο δισεκατομμυρίων τριακοσίων εκατομμυρίων 
(2.300.000.000) για την εξόφληση ισόποσου δανείου που 
έληξε στις 18.12.1994 και είχαμε εγγυηθεί με την 2087641 / 
17231/18.12.92 απόφασή μας. 

Το Ελληνικό Δημόσιο παραιτείται από την εφαρμογή και τις 
ενστάσεις των άρθρων 855 και 867 και διατηρεί τα δικαιώ¬ 
ματα και τις ενστάσεις που απορρέουν από τα άρθρα 853, 
858, 862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμ¬ 
φωνα με τους εξής βασικούς όρους: 

Διάρκεια: Διετής 

Επιτόκιο: ΕΓΕΔ + 1%. 

Υπολογισμός και Πληρωμή τόκων: Ανά εξάμηνο. 

Με την εγγύηση αυτή αναλαμβάνουμε την υποχρέωση σε 
περίπτωση καθυστέρησης εξόφλησης ληξιπρόθεσμης δόσης 
ή μέρους αυτής ενδιαμέσων τόκων ή τόκων υπερημερίας του 
δανείου αυτού να καταβάλουμε στο δανειστή μέσα σε δύο (2) 
μήνες από τη λήξη της εκάστοτε οφειλής τα ποσά που προέρ¬ 
χονται από την ανωτέρω αιτία και μετά από προηγούμενη βε¬ 
βαίωση των ποσών αυτών στο οικείο Δημόσιο ταμείο, στο λο¬ 
γαριασμό Νο 555 σύμφωνα με τη διάταξη του Π. Δ/τος αριθμ. 
16/89 και τις οδηγίες της εγκυκλίου μας αριθμ. 98348/2945/ 
8.8.79 και 6465/124/16.1.80. 

Η Ιονική και Λαϊκή Τράπεζα της Ελλάδος παρακαλείται να 
μας στείλει αντίγραφο της σύμβασης που θα υπογράψει με το 
Ι.Κ.Α. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 29 Δεκεμβρίου 1994 

Ο ΥΦΥΠΟΥΡΓΟΣ 

Ν. ΚΥΡΙΑΖΙΔΗΣ 
-♦- 

Αριθ. 2083665/10830/0023 (4) 

Καθορισμός επιτοκίου τρίτης τοκοφόρου περιόδου του ΣΤ' 
Δανείου Οικονομικής Εξυγίανσης Κυμαινομένου Επιτοκίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 «Εκ¬ 
συγχρονισμός και Ανάπτυξη του Δημόσιου Τομέα και της Κε¬ 
φαλαιαγοράς, φορολογικές ρυθμίσεις και άλλες διατάξεις». 

2) Την αριθμ. 194907/22.11.1969 απόφαση του Υπουρ¬ 
γού Οικονομικών «Περί δαπανών εκδόσεως και εξυπηρετή- 
σεως κ.λπ. Κρατικών δανείων». 

3) Την αριθμ. 2019714/2773/0023/30.3.1993 απόφαση 
του Υπουργού Οικονομικών «Έκδοση ομολογιακού δανείου 
κυμαινομένου επιτοκίου με ημερομηνία έκδοσης 31.12.92 
και ονομασία «ΣΤ' Δάνειο Οικονομικής Εξυγίανσης», όπως 
τροποποιήθηκε με την απόφαση του Υπ. Οικονομικών αριθμ. 
2071560/9187/9.11.94». 

4) Το άρθρο 12 του Ν. 2074/92 (ΦΕΚ 128/31.7.92). 

5) Την κοινή Απόφαση Πρωθυπουργού και Υπουργού Οικο¬ 
νομικών αριθμ. 1026431/268/0006Α/2.3.94 (ΦΕΚ 154/Β/ 
7.3.94) «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών», αποφασίζουμε: 

Καθορίζουμε το επιτόκιο το οποίο θα ισχύει για την τρίτη 
τοκοφόρο περίοδο 31.12.94 έως 31.12.95 του ΣΤ' Δανείου 
Οικονοικής Εξυγίανσης κυμαινομένου επιτοκίου, έκδοσης 
31.12.92, σε δεκαεπτά και πενήντα τοις εκατό (17,50%) δη¬ 
λαδή ίσο με αυτό των ετήσιων εντόκων γραμματίων του Δημο¬ 
σίου που ισχύει στις 28 Δεκεμβρίου 1994 (πέντε εργάσιμες 

ημέρες πριν την έναρξη της τοκοφόρου περιόδου), όπως 
αυτό ορίστηκε στην απόφαση έκδοσης του δανείου. 

Ο τόκος υπολογίζεται με βάση έτος 360 ημερών και μήνα 
30 ημερών. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 28 Δεκεμβρίου 1994 

Ο ΥΦΥΠΟΥΡΓΟΣ 

ΝΙΚΟΛΑΟΣ ΚΥΡΙΑΖΙΔΗΣ 

Αριθ. 2083663/10828/0023 ( 5 ) 

Καθορισμός επιτοκίου δέκατης έβδομης τρίμηνης τοκοφό¬ 
ρου περιόδου Α' Δανείου Οικονομικής Εξυγίανσης Ν 1914/ 
90. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόφη: 

1. Τις διατάξεις των άρθρων 31 και32τουΝ. 1914/90 «Εκ¬ 
συγχρονισμός και Ανάπτυξη του Δημόσιου Τομέα και της Κε¬ 
φαλαιαγοράς, φορολογικές ρυθμίσεις και άλλες διατάξεις». 

2) Την κοινή απόφαση αριθμ. 2022292/1491/0023/ 
29.3.1991 των Υπουργών Εθνικής Οικονομίας και Οικονομι¬ 
κών, με την οποία καθορίστηκαν οι Γενικοί Όροι του Α' Δα¬ 
νείου Οικονομικής εξυγιάνσεως όπως τροποποιήθηκε μετα¬ 
γενέστερα με τις αποφάσεις αριθ. 2072202/1739/0023/ 
14.4.91 των Υπουργών Εθν. Οικονομίας και Οικονομικών και 
την αριθμ. 2071560/9187/9.11.94 του Υπουργού Οικονομι¬ 
κών. 

3) Το άρθρο 12 του Ν. 2074/92 (ΦΕΚ 128/31.7.92). 

4) Την αριθμ. 1026431/268/0006Α/2.3.1994 κοινή από¬ 
φαση Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουργούς 
Οικονομικών» (ΦΕΚ 154/Β/7.3.94), αποφασίζουμε: 

Καθορίζουμε το επιτόκιο το οποίο θα ισχύει για την δεκάτη 
εβδόμη (17η) τρίμηνη τοκοφόρο περίοδο (31.12.94 έως 
31.3.95) του Α' Δανείου Οικονομικής Εξυγιάνσεως Ν. 1914/ 
90, σε δέκα πέντε και εβδομήντα πέντε τοις εκατό (15,75%) 
δηλαδή ίσο με αυτό των τρίμηνων εντόκων γραμματίων του 
Δημοσίου που ισχύει την 28η Δεκεμβρίου 1994 (τρεις εργάσι¬ 
μες ημέρες πριν την έναρξη της τοκοφόρου περιόδου). 

Ο τόκος υπολογίζεται με βάση έτος 360 ημερών και μήνα 
30 ημερών. 

Κάλυψη δαπάνης. 

Από τις διατάξεις της απόφασης αυτής δε προκαλείται δα¬ 
πάνη σε βάρος του Κρατικού Προϋπολογισμού για το τρέχον 
οικονομικό έτος 1994, ενώ προκαλείται δαπάνη ύψους 40 δις 
δραχμών περίπου για το οικονομικό έτος 1995. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 28 Δεκεμβρίου 1994 
Ο ΥΦΥΠΟΥΡΓΟΣ 

ΝΙΚΟΛΑΟΣ ΚΥΡΙΑΖΙΔΗΣ 
- 4 - 

Αριθ. 2063589/9958 (6) 

Παροχή της εγγύησης του Δημοσίου στην Εθνική Τράπεζα 
της Ελλάδος για τη χορήγηση δανείου ποσού δρχ. πεντα- 
κοσίων εκατομμυρίων (500.000.000) στην «Πρότυπο Κτη¬ 
ματική Τουριστική» Α.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις ΑΝ 747/1945 και 9/1967 και του Ν. 1266/ 
82. 


2. Το από 30.9.94 έγγραφο της Εθνικής Τράπεζας της Ελ¬ 
λάδος με το οποίο ζητάει την εγγύηση του Ε.Δ. 

3. Το απόσπασμα Πρακτικού αρ. 29/3.10.94 τηςσυνεδρία- 
σης του Διοικητικού Συμβουλίου της εταιρείας «Πρότυπος 
Κτηματική - Τουριστική« Α.Ε. 

4. Το αριθμ. 1058/25.11.94 έγγραφο του Υπουργείου Βιο¬ 
μηχανίας, Ενέργειας και Τεχνολογίας 

5. Την απόφαση του Πρωθυπουργού και Υπουργού Οικονο¬ 
μικών αριθμ. 1026431/268/0006Α/2.3.94 (ΦΕΚ 154/Β/ 
7.3.94) για ανάθεση αρμοδιοτήτων στους Υφυπουργούς Οι¬ 
κονομικών, αποφασίζουμε: 

Παρέχουμε την εγγύηση του Ελλ. Δημοσίου προς την 
Εθνική Τράπεζα της Ελλάδος για τη χορήγηση δανείου ύψους 
δρχ. πεντακοσίων εκατομμυρίων (500.000.000) στην «Πρό¬ 
τυπο Κτηματική - Τουριστική» Α.Ε. για την κάλυψη αναγκών 
της σε κεφάλαιο κίνησης. 

Το Ελληνικό Δημόσιο διατηρεί τα δικαιώματα και τις ενστά¬ 
σεις που απορρέουν από τα άρθρα 853,858,862 και 863 και 
παραιτείται από τα άρθρα 855 και 867 του Α.Κ. 

Η χορήγηση και η εξυπηρέτηση του δανείου θα γίνει σύμ¬ 
φωνα με τους όρους της σύμβασης που θα υπογράφει μεταξύ 
Εθνικής Τράπεζας της Ελλάδος και της Προτύπου Κτηματι¬ 
κής - Τουριστικής Α.Ε. 

Περιληπτικά οι όροι όπως αναφέρονται στο από 30.9.94 
έγγραφο της Εθνικής Τράπεζας είναι οι εξής: 

Επιτόκιο: Το εκάστοτε βασικό επιτόκιο για κεφάλαια κίνη¬ 
σης της Τράπεζας πλέον της εισφοράς του Ν. 128/75 και λοι¬ 
πών επιβαρύνσεων. 

Εξόφληση: 4 ισόποσες εξαμηνιαίες δόσεις καταβλητές 
στις 30.6.95, 31.12.95, 30.6.96 και 31.12.96. 

Λογ/σμός τόκων & καταβολή: Ανά τρίμηνο. 

Με την απόφαση αυτή αναλαμβάνουμε την υποχρέωση σε 
περίπτωση καθυστέρησης εξόφλησης ληξιπρόθεσμης δόσης 
ή μέρους αυτής, ενδιαμέσων τόκων ή τόκων υπερημερίας του 
δανείου αυτού να καταβάλουμε στο δανειστή μέσα σε δύο (2) 
μήνες από την λήξη της εκάστοτε οφειλής τα ποσά που προ¬ 
έρχονται από την ανωτέρω αιτία και μετά από προηγούμενη 
βεβαίωση των ποσών αυτών στην αρμόδια ΔΟΥ στο λογ/σμό 
555, σύμφωνα με τη διάταξη του Π.Δ/τος αριθμ. 16/1989 (Α. 
6/189) και τις οδηγίες της εγκυκλίου μας αριθμ. 98348/ 
2945/1979. 

Καθορίζουμε προμήθεια υπέρ του Δημοσίου 1% για την 
παρεχόμενη εγγύηση του, την οποία θα εισπράττει η Εθνική 
Τράπεζα και θα την αποδίδει στο Δημόσιο σύμφωνα με τα έγ¬ 
γραφά μας αριθμ. 98346/2944/79 και 98348/2945/79. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 29 Δεκεμβρίου 1994 

Ο ΥΦΥΠΟΥΡΓΟΣ 

ΝΙΚΟΛΑΟΣ ΚΥΡΙΑΖΙΔΗΣ 

-+ ■■ 

Αριθ. Φ5/Β3/5183 (7 ) 

Παράταση ισχύος της υπ’ αριθμ. Φ5/Β3/4485/31.10.94 
(ΦΕΚ 817 τ. Β794) Υπουργικής Απόφασης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 29 παρ. 5 του ν. 1268/1982 
(ΦΕΚ 87 τ. Α') «Για τη δομή και λειτουργία των Ανωτάτων 
Εκπ/κών Ιδρυμάτων και του άρθρου 40 παρ. 1δ του ν. 

1404/83 (ΦΕΚ 173 τ.Α') «Δομή και λειτουργία των Τεχνολογι¬ 
κών Εκπ/κών Ιδρυμάτων». 

2. Τις διατάξεις του Π.Δ. 387/1983 (ΦΕΚ 141 τ. Α’) «Λει¬ 
τουργία, οργάνωση, διοίκηση Φοιτητικών Λεσχών στα Ανώ¬ 
τατα Εκπ/κά Ιδρύματα και παροχή δωρεάν σίτισης στους φοι¬ 
τητές αυτών» όπως αυτές τροποποιήθηκαν και συμπληρώθη¬ 
καν με τα Π.Δ. 494/85 (ΦΕΚ 176 τ.Α') και 143/1990 (ΦΕΚ 55 
τ. Α'). 

3. Τα ειδικά προβλήματα που εξακολουθούν να προκύ¬ 
πτουν από τις ιδιομορφίες του Ιονίου Παν/μίου, ως περιφε¬ 
ρειακού Πανεπιστημίου, όπως έλλειψη φοιτητικής λέσχης, 
υλικοτεχνικής και διοικητικής υποδομής κ.λπ., όπως αναφέ- 
ρονται στο αρ. 1362/12.12.94 έγγραφο της Διοικούσας Επι¬ 
τροπής του Ιονίου Παν/μίου, αποφασίζουμε: 

Παρατείνουμε την ισχύ της υπ’ αριθμ. Φ5.1/83/4485/ 
31.10.94 Υ.Α. (ΦΕΚ 817 τ. Β71.11.94) μέχρι 30 Σεπτεμ¬ 
βρίου 1995, σύμφωνα με την οποία αυξήθηκε το ημερήσιο σι¬ 
τηρέσιο των φοιτητών του Ιονίου Παν/μίου στο ποσό των 
επτακοσίων (700) δραχμών. 

Από τις διατάξεις της παρούσας απόφασης προκαλείται 
δαπάνη συνολικού ποσού έξι εκατομμυρίων (6.000.000) 
δραχμών για το τρέχον ακαδημαϊκό έτος, που θα αντιμετωπι- 
σθεί από τις πιστώσεις του ΚΑΕ 2425 του Ειδ. Φορέα 19-250 
του Προϋπολογισμού του ΥΠΕΠΘ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 27 Δεκεμβρίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 
-♦- 

Αριθ. Β7/225 (8) 

Τροποποίηση και συμπλήρωση της αριθμ. Β7/21/17.1.1994 

(ΦΕΚ 55Β ) Υπουργικής απόφασης που αφορά, «Έγκριση 

Π.Μ.Σ. του Τμήματος Πολιτικής Επιστήμης και Δημόσιας 

Διοίκησης του Πανεπιστημίου Αθηνών στην Ευρωπαϊκή 

Οργάνωση και Διπλωματία». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 11 παρ. 2 του Ν. 2083/92 «Εκ¬ 
συγχρονισμός της Ανωτάτης Εκπαίδευσης». 

2. Του άρθρου 29 του Ν. 1558/85, όπως αυτό τροποποιή¬ 
θηκε με το άρθρο 27 του Ν. 2081/92 (Τ.Α. 154). 

3. Το ότι από τις διατάξεις της απόφασης αυτής προκαλεί- 
ται δαπάνη 1.500.000 δρχ., σε βάρος του Κρατικού Προϋπο¬ 
λογισμού η οποία θα καλυφθεί από τον Προϋπολογισμό του 
Υπουργείου Εθνικής Παιδείας και θρησκευμάτων Φ. 120 και 
ΚΑΕ 2421 με αντίστοιχη αύξηση του Προϋπολογισμού του 
Πανεπιστημίου Αθηνών. 

4. Την αριθμ. Β7/12/17.1.1994 ΦΕΚ 55 Β\ Υπουργική 
Απόφαση «έγκριση Π.Μ.Σ. του Τμήματος Πολιτικής Επιστή¬ 
μης και Δημόσιας Διοίκησης του Πανεπιστημίου Αθηνών στην 
Ευρωπαϊκή οργάνωση και Διπλωματία». 

5. Το έγγραφο του Πανεπιστημίου Αθηνών αριθμ. 17698/ 
3384/21.7.1994, αποφασίζουμε: 

Α. Τροποποιούμε τα άρθρα 4 και 6 της αριθμ. Β7/21/ 
17.1.1994 (ΦΕΚ 55 Τ.Β') Υπουργικής Απόφασης ως εξής: 

Αρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί πτυχιούχοι Τμημάτων Πολιτικών 
Επιστημών, Δημόσιας Διοίκησης, Διεθνών Σπουδών, Οικονο¬ 
μικών Επιστημών, Νομικών Επιστημών, Παιδαγωγικής και 
Ιστορίας των Α.Ε.Ι. της ημεδαπής ή αντιστοίχων Τμημάτων 


της αλλοδαπής. Δεν αποκλείεται να γίνουν δεκτοί απόφοιτοι 
άλλων σχολών, εφόσον πιστοποιηθεί η ικανότητά τους να πα¬ 
ρακολουθήσουν το Πρόγραμμα». 

Το άρθρο 6 τροποποιείται ως εξής: 

Αρθρο 6 

Πρόγραμμα μαθημάτων 

Τα μαθήματα, η διδακτική και ερευνητική απασχόληση, οι 
πρακτικές ασκήσεις και οι κάθε άλλου είδους εκπαιδευτικές 
και ερευνητικές δραστηριότητες για την απονομή του κατά το 
άρθρο 3 ΜΔΕ ορίζονται ως εξής: 

Α'. Εξάμηνο. 

Ευρωπαϊκό θεσμικό Σύστημα 

Ευρωπαϊκή Οικονομία 

Ευρωπαϊκή Διπλωματία και Διαπραγμάτευση. 

Β'. Εξάμηνο 

Δίκαιο της Ευρωπαϊκής Ένωσης 

Ευρωπαϊκή Ενοποίηση και Ελλάδα 

Σχέσεις Ευρωπαϊκής Ενωσης με Κεντρική - Ανατολική Ευ¬ 
ρώπη και Μεσόγειο. 

Γ'. Εξάμηνο (α'. κατεύθυνση: Ευρωπαϊκή Οικονομία και Πο¬ 
λιτική) 

Διαρθρωτικά Ταμεία και Ελλάδα 

Οικονομικές, Πολιτικές και Νομικές Πτυχές της Εσωτερι¬ 
κής Αγοράς 

Διοίκηση και Αυτοδιοίκηση - Συγκριτική Ανάλυση. 

Γ'. Εξάμηνο (β'. κατεύθυνση: Ευρωπαϊκή Πολιτική και Δι¬ 
πλωματία) 

Σύγχρονα θέματα Ευρωπαϊκής Οργάνωσης. 

Η Ευρωπαϊκή Ένωση στις Διεθνείς Σχέσεις. 

Σύγχρονη Διπλωματική Πρακτική. 

Δ'. Εξάμηνο (και για τις δύο κατευθύνσεις) 

Συγγραφή Διπλωματικής Εργασίας. 

Η Συντονιστική Επιτροπή του μεταπτυχιακού μπορεί να επι¬ 
φέρει ορισμένες περιορισμένης κλίμακας τροποποιήσεις στο 
παραπάνω πρόγραμμα μεταπτυχιακών σπουδών. 

Κάθε μάθημα ή σεμινάριο είναι διάρκειας τριών ωρών εβδο¬ 
μαδιαίος. 

Οι διδακτικές μονάδες κάθε μαθήματος ή σεμιναρίου είναι 
δέκα. 

Στο Δ' εξάμηνο προβλέπεται η συγγραφή διπλωματικής ερ¬ 
γασίας, στην Ελληνική ή την Αγγλική γλώσσα, η οποία είναι 
προϋπόθεση για την απόκτηση του ΜΔΕ και στην οποία αντι¬ 
στοιχούν 40 διδακτικές μονάδες. 

Ο βαθμός υπολογίζεται με την άθροιση των βαθμών (διδα¬ 
κτικών μονάδων) των σεμιναρίων, των μαθημάτων και της με¬ 
ταπτυχιακής Εργασίας. Το άριστα είναι συνεπώς 90+40. Επι¬ 
τυχών θεωρείται όποιος συγκεντρώσει τουλάχιστον 65+25. 

Η παρακολούθηση των μαθημάτων και σεμιναρίων είναι 
υποχρεωτική καθώς και η εκπλήρωση πάσης φύσεως ασκή¬ 
σεων, ανάθεσης επικουρικού ερευνητικού έργου, κ.λπ. 

Μετά το Δ'. εξάμηνο και την απόκτηση του ΜΔΕ ο υποψή¬ 
φιος διδάκτωρ συμμετέχει σε ερευνητικές ομάδες εργασίας 
ανάλογα με το θέμα του και συνεισφέρει στο όλο ερευνητικό 
και διοικητικό έργο του Τομέα Διεθνών και Ευρωπαϊκών 
Σπουδών. 

Β. Συμπληρώνουμε το άρθρο 11 «Κόστος λειτουργίας - πη¬ 
γές χρηματοδότησης με την προσθήκη της περίπτωσης (δ) 
που έχει ως εξής: 

δ”. Την καταβολή διδάκτρων από τους μεταπτυχιακούς 
φοιτητές, δρχ., 300.000 ετησίως. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 22 Δεκεμβρίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 
-»- 

Αριθ. Ζ/23905 (9) 

Λειτουργία κυλικείων ΙΕΚ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 2009/92 «Εθνικό Σύστημα Επαγγελ¬ 
ματικής Εκπαίδευσης και Κατάρτισης και άλλες διατάξεις» 
(ΦΕΚ 18, τ. Α/92). 

2. Τις διτάξεις της παραγρ. 6 του άρθρου 6 του κεφαλαίου 
Β του Ν. 2158/93 «Εκσυγχρονισμός του Ιδρύματος Κρατικών 
Υποτροφιών (Ι.Κ.Υ.) και άλλες διατάξεις» (ΦΕΚ 109τ. Β/93). 

3. Την αριθμ. Δ4/355/2.6.94 κοινή απόφαση των Υπουρ¬ 
γών Εσωτερικών και Εθνικής Παιδείας & θρησκευμάτων «Λει¬ 
τουργία κυλικείων δημοσίων σχολείων» (ΦΕΚ 506 τ. Β'/94). 

4. Την αριθμ. 27/7.9.94 πράξη του Δ.Σ. του Ο.Ε.Ε.Κ. 

5. Την αριθμ. Η/5615/21.7.94 απόφαση του Πρωθυπουρ¬ 
γού «Αρμοδιότητες Αναπληρωτή Υπουργού του ΥΠΕΠΘ» 
(ΦΕΚ 567 τ.Β /94). 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Ν.Π.Δ.Δ. Οργανισμός 
Επαγγελματικής Εκπαίδευσης και Κατάρτισης (Ο.Ε.Ε.Κ.), 
αποφασίζουμε: 

Στις περιπτώσεις που τα ΙΕΚ δεν συστεγάζονται με διδα¬ 
κτήρια δημόσιων σχολείων Β/θμιας εκπαίδευσης, η εκμετάλ¬ 
λευση των κυλικείων των Δημοσίων ΙΕΚ ανατίθεται σε ιδιώτη 
με πλειοδοτικό διαγωνισμό, σύμφωνα με την παρακάτω διαδι¬ 
κασία: « 

1. Ο Δ/ντής το ΙΕΚ αποφασίζει τη διενέργεια πλειοδοτικό 
διαγωνισμού και με προκήρυξή του καλεί τους ενδιαφερομέ¬ 
νους να καταθέσουν έγγραφες προσφορές, τουλάχιστον δύο 
μήνες πριν από την έναρξη του χειμερινού εξαμήνου ή όποτε 
παρίσταται ανάγκη. 

2. Η διακήρυξη δημοσιεύεται με επιμέλεια του Δ/ντή του 
ΙΕΚ σε δύο τουλάχιστον ημερήσιες τοπικές εφημερίδες και 
στον πίνακα ανακοινώσεων του ΙΕΚ. Σε περίπτωση μη ύπαρ¬ 
ξης τοπικών ημερησίων εφημερίδων, δημοσιεύεται σε μια 
ημερήσια εφημερίδα της διοικητικής περιφέρειας του ΙΕΚ και 
σε μια εβδομαδιαία. 

3. Μεταξύ της προκήρυξης και της διενέργειας του διαγω¬ 
νισμού μεσολαβεί χρονικό διάστημα 15 ημερών, το οποίο 
μπορεί να παραταθεί με αιτιολογημένη απόφαση του Δ/ντή 
έως και 15 ημέρες. 

4. Στο διαγωνισμό δύναται να συμμετέχει ο οποιοσδήποτε 
ιδιώτης. Δεν γίνονται δεκτοί όσοι απασχολούνται στο Δημόσιο 
ή σε Ν.Π.Δ.Δ. με οποιαδήποτε εργασιακή σχέση. 

5. Το ελάχιστο όριο προσφοράς που θα αποτελεί ποσό εκ¬ 
κίνησης κατά τη διαδικασία του πλειοδοτικού διαγωνισμού εί¬ 
ναι αυτό που ορίζεται στην Υ.Α. Δ4/355 (ΦΕΚ 506/τ.Β/ 
30.6.94), όπως αυτό εκάστοτε θα αναπροσαρμόζεται. 

6. Δικαιολογητικά συμμετοχής των ενδιαφερομένων στον 
πλειοδοτικό διαγωνισμό είναι: 

α) Έγγραφη αίτηση με πλήρη στοιχεία για συμμετοχή του 
στο διαγωνισμό. 

β) Προσφορά σε κλειστό αδιαφανή φάκελλο. 

γ) Πιστοποιητικό φορολογικής ενημερότητας. 

δ) Πλήρες αντίγραφο ποινικού μητρώου τύπου Β, πρό¬ 


σφατο, από το οποίο να προκύπτει ότι δεν έχουν καταδικα¬ 
στεί με αδικήματα σχετικά με την άσκηση της επαγγελματι¬ 
κής τους δράσης. 

ε) Πιστοποιητικό περί μη πτωχεύσεως. 

στ) Πιστοποιητικό ασφαλιστικής ενημερότητας. Σε περί¬ 
πτωση νέου επιτηδευματία, δήλωση του Ν. 1599/86 που να 
φαίνεται πως σε περίπτωση που ανακηρυχθεί πλειοδότης και 
πάντοτε πριν από την υπογραφή της σχετικής σύμβασης θα 
προσκομίσει παραστατικά εγγραφής του στον οικείο ασφαλι¬ 
στικό φορέα. 

ζ) Ποσό 100.000 δρχ. ως εγγύηση. Η εγγύηση αυτή επι- 
στρέφεται στους ενδιαφεροένους υποψήφιους μετά την κα- 
τακύρωση του διαγωνισμού, εκτός του πρώτου πλειοδότου, 
στον οποίο κατακυρώθηκε η παραχώρηση εκμετάλλευσης 
του κυλικείου για τον οποίο παρακρατείται καθόλη τη διάρ¬ 
κεια της σύμβασης αναπροσαρμοσμένη με την έναρξη κάθε 
εξαμήνου στο ποσό του 1 /3 του ετησίου τιμήματος που προ¬ 
κύπτει από τη δύναμη των καταρτιζομένων ανά εξάμηνο, και 
επιστρέφεται με τη λήξη της άτοκα. 

Σε περίπτωση καταγγελίας ή πρόωρης λήξης της σύμβασης 
με υπαιτιότητα του αναδόχου, η εγγύηση καταπίπτει υπέρ του 
ΙΕΚ. 

η) Υπεύθυνη δήλωση ότι ο υποψήφιος δεν θα έχει την 
εκμετάλλευση άλλου κυλικείου εκτός αυτού για το οποίο υπο¬ 
βάλει δικαιολογητικά και πιθανόν άλλου που ανήκει στην σχο¬ 
λική επιτροπή των συστεγαζόμενων σχολικών μονάδων. 

θ) Ό,τι άλλο δικαιολογητικό ήθελε κριθεί κατά περίπτωση 
αναγκαίο και οριστεί στην προκήρυξη. 

7. Μετά τη λήξη της προθεσμίας υποβολής των δικαιολογη- 
τικών ο Δ/ντής του ΙΕΚ συγκροτεί τριμελή επιτροπή αποτε- 
λούμενη από τον ίδιο, τον αναπληρωτή Δ/ντή και υπάλληλο 
της Γραμματείας του ΙΕΚ. 

Η επιτροπή προβαίνει στον έλεγχο της πληρότητος των δι- 
καιολογητικών και της τήρησης των προϋποθέσεων της πα¬ 
ρούσας απόφασης και αποφασίζει για τη δυνατότητα συμμε¬ 
τοχής των ενδιαφερομένων στην περαιτέρω διαδικασία. 

Με συστημένη επιστολή, εντός δεκαημέρου, ενημερώ¬ 
νει: 

α) Όσους απορρίπτει, για τους λόγους της απόρριψης και 
τους καλεί να προσέλθουν για την παραλαβή του ποσού της 
εγγύησης. 

β) Όσους κάνει δεκτούς, για την ημερομηνία και ώρα της 
δημόσιας αποσφράγισης των προσφορών. 

8. Σε περίπτωση άγονου διαγωνισμού, αυτός επαναλαμβά¬ 
νει εντός μηνός από τον αρχικό διαγωνισμό και σε περίτωση 
αποτυχίας, γίνεται απευθείας ανάθεση της εκμετάλευσης 
του κυλικείου σε πρόσωπο που πληρεί τις νόμιμες προϋποθέ¬ 
σεις και υποβάλλει τα οριζόμενα δικαιολογητικά. Στη τελευ¬ 
ταία αυτή περίπτωση, το ελάχιστο ποσό ανά καταρτιζόμενο 
ορίζεται σε 800 δρχ. για κάθε χρόνο, όπως αυτό ορίζεται στην 
Υ.Α. Δ4/355 (ΦΕΚ 506 τ.Β) και όπως αυτό εκάστοτε θα ανα¬ 
προσαρμόζεται. 

9. Μετά την κατακύρωση του διαγωνισμού και πάντοτε 
πριν, από την υπογραφή της σχετικής σύμβασης ο πλειοδότης 
οφείλει να υποβάλει στο Δ/ντή του ΙΕΚ πιστοποιητικό υγείας 
Α/θμιας υγειονομικής επιτροπής. 

10. Μεταξύ του Δ/ντή του ΙΕΚ και αυτού στον οποίο κατα¬ 
κυρώθηκε η παραχώρηση της εκμετάλλευσης του κυλικείου 
καταρτίζεται τριετής σύμβαση στην οποία ορίζονται: 

α) Οι ημερομηνίες καταβολής του ετήσιου μισθώματος, σε 
τρεις ισόποσες δόσεις. 

β) Η υποχρέωση του ανάδοχου να εκδίδει τις απαιτούμενες 
άδειες λειτουργίας από τις αρμόδιες υγειονομικές, αστυνομι¬ 
κές και φορολογικές αρχές. 

γ) Η υποχρέωσή του να εξυπηρετεί τους καταρτιζόμενους 

και το προσωπικό του ΙΕΚ, κατά τις ώρες λειτουργίας του ΙΕΚ. 

δ) Η απαγόρευση υπεκμίσθωσης ή καθοιονδήποτε τρόπο 
ολικής ή μερικής παραχώρησης του κυλικείου. 

ε) Η παρακράτηση του ποσού της εγγύησης σε περίτωση 
καταγγελίας ή πρόωρης λήξης της σύμβασης με υπαιτιότητα 
του αναδόχου. 

στ) Η υποχρέωση να ελευθερώσει το χώρο του κυλικείου 
μετά τη λήξη της σύμβασης χωρίς απαίτηση αποζημίωσης για 
τυχόν δαπάνες του για μόνιμο ή μη εξοπλισμό του κυλικείου. 

11. Σε περίπτωση που διαπιστωθεί οποιαδήποτε παρα¬ 
βίαση των όρων της σύμβασης ο Δ/ντής ενημερώνει εγγρά- 
φως και επί αποδείξει τον ανάδοχο για προθεσμία για την τή¬ 
ρησή τους. 

Εάν αυτός δεν συμμορφωθεί, με απόφαση του ο Δ/ντής 
του ΙΕΚ καταγγέλει την σύμβαση και καλεί τον αντισυμβαλλό- ’ 
μενο να το ελευθερώσει εντός 10 ημερών. 

12. Στις περιπτώσεις καταγγελίας της σύμβασης ή αποχώ¬ 
ρησής του αντισυμβαλλομένου η διαδικασία νέας παραχώρη¬ 
σης πραγματοποιείται εντός μηνάς από την οριστική ημερο¬ 
μηνία ελευθέρωσης του χώρου. 

13. Κατά τα λοιπά ισχύουν και εφαρμόζονται οι διατάξεις 
του Π.Δ 173/1990 (ΦΕΚ 62 τ. Α). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 22 Δεκεμβρίου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 
-♦- 

Αριθ. 7001/2/786-ιγ ( 1 0) 

Καθορισμός τοπικής αρμοδιότητας του Τμήματος Τουριστι¬ 
κής Αστυνομίας Μεσολογγίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του ν. 
1481/1984 «Οργανισμός Υπουργείου Δημόσιας Τάξης» (Α' 
152), όπως το τελευταίο άρθρο αντικαταστάθηκε με το άρ¬ 
θρο 1 παρ. 1 του ν. 1590/1986 (Α' 49). 

2. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο προ¬ 
στέθηκε με το άρθρο 27 του ν. 2081/1992 (Α' 154). 

3. Τις διατάξεις του π.δ. 137/1986 «Συγκρότηση της Γενι¬ 
κής Γραμματείας Δημόσιας Τάξης σε Υπουργείο Δημόσιας 
Τάξης» (Α' 51). 

4. Τις διατάξεις του άρθρου 1 παρ. Α' εδ. 54 και 57 της 
7004/3/12ιβ από 4.10.1989 απόφασης του Υπουργού Δημό¬ 
σιας Τάξης «Μεταβίβαση αρμοδιοτήτων και του δικαιώματος 
υπογραφής «Με εντολή Υπουργού» στο Γενικό Γραμματέα, 
τον Αρχηγό της Ελληνικής Αστυνομίας, τους Προϊσταμένους 
των Κλάδων και άλλα όργανα του Υπουργείου Δημόσιας Τά¬ 
ξης» (Β' 761), όπως τροποποιήθηκε μεταγενέστερα και 
ισχύει. 

5. Το γεγονός ότι από τις διατάξεις της παρούσας απόφα¬ 
σης δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Αρθρο 1 

Τοπική αρμοδιότητα 

Η τοπική αρμοδιότητα του Τμήματος Τουριστικής Αστυνο¬ 
μίας Μεσολογγίου συμπίπτει με εκείνη της Αστυνομικής 
Διεύθυνσης Αιτωλίας, και αναλυτικά έχει ως εξής: 

Έδρα: Μεσολόγγι. 


Περιφέρεια: Περιλαμβάνει ολόκληρη την περιοχή δικαιοδο¬ 
σίας της Αστυνομικής Διεύθυνσης Αιτωλίας. 

Αρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 21 Δεκεμβρίου 1994 

Ο ΓΕΝΙΚΟΣ ΓΡΑΜΜΑΤΕΑΣ 

ΕΥΑΓΓΕΛΟΣ ΡΟΓΚΑΚΟΣ 

- ♦- 

Αριθ. 15539 ( 11 ) 

Σύσταση ίδιου Νομικού Προσώπου με την επωνυμία «ΠΝΕΥ¬ 
ΜΑΤΙΚΟ ΚΕΝΤΡΟ ΚΟΙΝΟΤΗΤΑΣ ΘΕΣΠΙΩΝ» Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Την 62/1994 απόφαση του Κοινοτικού Συμβουλίου θε- 
σπιών του Νομού μας σχετικά με την σύσταση νομικού προ¬ 
σώπου. 

3. Τις διατάξεις του Π. Δ/τος 331/83, αποφασίζουμε: 

1. Συνιστάται νομικό πρόσωπο που θα υπάγεται στην άμεση 
εποπτεία και εξάρτηση της Κοινότητας με την επωνυμία 
«ΠΝΕΥΜΑΤΙΚΟ ΚΕΝΤΡΟ ΚΟΙΝΟΤΗΤΑΣ ΘΕΣΠΙΩΝ». 

2. Σκοπός του Νομικού Προσώπου είναι είναι η ανάπτυξη 
κάθε μορφής τέχνης και ειδικώτερα η δημιουργία των εξής 
τμημάτων εικαστικού, θεατρικού, αθλητικού, φιλολογικού, 
λαϊκής παράδοσης και κινηματογράφου. 

Ακόμη θα γίνονται διάφορα σεμινάρια και ομιλίες και μπορεί 
να λειτουργεί και ελεύθερο Πανεπιστήμιο. 

3. Το συνιστώμενο Νομικό Πρόσωπο διοικείται από 7μελές 
Διοικητικό Συμβούλιο, που αποτελείται: 

α. Από τον εκάστοτε Πρόεδρο της Κοινότητας, ως Πρόε¬ 
δρο. 

β. Από δύο Κοινοτικούς Συμβούλους. 

γ. Από τέσσερες δημότες. 

Τα μέλη του Διοικητικού Συμβουλίου ορίζονται με απόφαση 
του Κοινοτικού Συμβουλίου. 

Το Διοικητικό Συμβούλιο εκλέγει ένα εκ των μελών του ως 
Αντιπρόεδρο. 

Η θητεία των μελών του Διοικητικού Συμβουλίου ακολουθεί 
την θητεία του Κοινοτικού Συμβουλίου. 

Το νομικό πρόσωπο εκπροσωπείται ενώπιον των δικαστη¬ 
ρίων και πόσης αρχής από τον Πρόεδρο και όταν αυτός απου¬ 
σιάζει ή κωλύεται από τον Αντιπρόεδρο. 

4. Οι πόροι του Νομικού Προσώπου είναι: 

α. Επιχορηγήσεις της Κοινότητας. 

β. Επιχορηγήσεις του Κράτους. 

γ. Έσοδα από διάφορες εκδηλώσεις του Πνευματικού Κέ¬ 
ντρου. 

δ. Πόσης φύσεως δωρεές και κληροδοτήματα. 

ε. Πρόσοδοι από την ίδια αυτού περιουσία και κάθε άλλη 
μόνιμη πρόσοδο. 

5. Σ’ αυτό το Νομικό Πρόσωπο θα ενταχθεί και η «ΚΟΙΝΟ¬ 
ΤΙΚΗ ΒΙΒΛΙΟΘΗΚΗ ΘΕΣΠΙΩΝ» που καταργήθηκε με την αρ. 
56/94 απόφαση του Κοινοτικού Συμβουλίου θεσπιών και την 
13592/31.8.1994 όμοια της Νομαρχίας Βοιωτίας. 

6. Το Νομικό πρόσωπο καταργείται κατά τον τρόπο τον 
οποίο συστήθηκε. Η περιουσία του περιέχεται στη Κοινότητα 
θεσπιών. 

7. Από τις διατάξεις αυτής της απόφασης προκαλεΐται δα¬ 
πάνη σε βάρος του Προϋπολογισμού της Κοινότητας, ύψους 
«300.000» δρχ. για το τρέχον έτος και για καθένα από τα επό¬ 
μενα οικονομικά έτη. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Λιβαδειά, 12 Δεκεμβρίου 1994 

Ο Νομάρχης 
ΣΠΥΡ. ΚΟΤΣΙΑΣ 

-♦- 

Αριθ. ΕΡ/2996 (12) 

Αναπροσαρμογή της εφ' άπαξ αποζημιώσεως των φορτ/τών 
του ΚΑΦ Ξηράς Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθρου 11 του Κωδ. Νόμου 5167/32 
«περί ρυθμίσεως εις τον Λιμένα φορτ/κών εργασιών» όπως 
τροποποιήθηκε και συμπληρώθηκε αργότερα από τις διατά¬ 
ξεις του άρθρου 6 του Ν.Δ. 1254/49 «περί τροποποιήσεως 
και συμπληρώσεως διαφόρων διατάξεων των περί φορτ/σεων 
νόμων». 

2. Τις διατάξεις της παρ. 6 του άρθρου 2 του Β.Δ. 711/70 
«περί του τρόπου καθορισμού των διατηρουμένων υπέρ του 
Υπουργού και Περιφερειακών Αρχών διανομαρχιακού επιπέ¬ 
δου του Υπουργείου Εργασίας αρμοδιοτήτων. 

3. Τις διατάξεις του Ν.Δ. 241/73 «περί καταργήσεως των 
περιφερειακών Δ/νσεων και ρυθμίσεως των εξ αυτών προκυ- 
πτόντων ζητημάτων». 

4. Τις διατάξεις του Π.Δ. 9/1452/22.12.1973 εγκύκλιο του 
Υπουργού παρά τω Πρωθυπουργώ. 

5. Το αριθμ. 14/12.9.1994 πρακτικό συν/σεως της Δ.Ε. 
του ΚΑΦ Ξηράς Ηρακλ. 

6. Το αριθμ. 3/94 πρακτικό συν/σεως της Επιτροπής του 
Υπ. Εργασίας. 

7. Το 13787/29.11.1994 έγγραφο του Υπ. Εργασίας. 

8. Την οικονομική δυνατότητα του ΚΑΦ Ξηράς Ηρακλείου, 
αποφασίζουμε: 

Εγκρίνουμε την τροποποίηση της παρ. 2 του άρθρου 18 του 
ισχύοντος κανονισμού του ΚΑΦ Ξηράς Ηρακλείου ως κάτωθι: 

«Το κατά τ’ ανωτέρω εις τους δικαιούχους ποσόν εφ’ άπαξ 
αποζημιώσεως ορίζεται αναλόγως των ετών συμμετοχής εις 
το ΚΑΦ ως ακολούθως: 

Για τους έχοντας 1 θετή συμμετοχή εις το ΚΑΦ δρχ. εξακό¬ 
σιες σαράντα τρεις χιλ. ενιακόσιες εξήντα επτά (643.967), το 
ποσό αυτό θεωρούμενο βασικό προσαυξάνεται κατά εβδομή¬ 
ντα επτά χιλιάδες εξακόσιες εβδομήντα μία (77.671) δρχ. για 
κάθε έτος συμμετοχής του ΚΑΦ πέραν της δεκαετίας και μέ¬ 
χρι συμπληρώσεως 20ετούς συμμετοχής. 

Δι' έκαστον δε πέραν της εικοσαετίας έτος προσαυξάνεται 
κατά εκατόν τριάντα έξι χιλιάδες τετρακόσιες ογδόντα 
(136.480) δρχ. μη δυναμένου σε καμμϊα περίπτωση να υπερ- 
βεί το ποσό των τριών εκατομμυρίων πενήντα μία χιλ. τριακο- 
σίων ογδόντα τριών (3.051.383) δρχ. 

Κλάσμα του έτους πλέον των έξι μηνών θεωρείται πλήρες 
έτος και υπολογίζεται μόνο για την προσαύξηση του βασικού 
ποσού λόγω ετών συμμετοχής, όχι όμως και για την θεμελί- 
ωση του δικαιώματος λήψεως παροχής. 

Η ισχύς της παρούσης αρχίζει από της δημοσιεύσεώς της 
στην Εφημερίδα της Κυβερνήσεως. 

Από τις διατάξεις αυτής της απόφασης δε προκαλεΐται δα¬ 
πάνη σε βάρος του Κρατικού Προϋπολογισμού. 


Η παρούσα να δημοσιευθεί στην Εφημερίδα της Κυβερνή¬ 
σεως. 

Ηράκλειο, 21 Δεκεμβρίου 1994 

Ο Νομάρχης 
Μ. ΟΘΩΝΑΣ 

- * - 

Αριθ. 17751 (13) 

Διορισμός μελών Διοικητικής Επιτροπής Στρατιωτικών Επιτά¬ 
ξεων Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις α) του Ν. 4442/1929 α) περί Στρατιωτικών 
και Ναυτικών Εισφορών και Ναυλώσεων, β) του Π.Δ. 115/84 
και γ) του αρ. 9 παρ. 1 του Ν. 1649/1986. 

2. Την πάγια διαταγή αρ. 8-11/80 ΓΕΣ. 

3. Το Φ.851.1/29/55187/24.11.1994 έγγραφο της ΣΔΑ/ 
ΔΟΙ. 

4. Το 1065/12.12.1994 έγγραφο του Πρωτοδικείου Σπάρ¬ 
της, αποφασίζουμε: 

Διορίζουμε τους κατωτέρω ως μέλη της Διοικητικής Επι¬ 
τροπής Στρατιωτικών Επιτάξεων για το χρονικό διάστημα από 
1.1.1995 μέχρι 31.12.1995. 

Τακτικά Μέλη 

α) Πρωτόδικη Σπάρτης, Ευάγγελο Διβάρη 
α) Πρωτόδικη Σπάρτης, Ευστάθιο Νίκα 
γ) Αν/χη (ΕΜ), Ζέρβα Κων/νο του ΚΕΜΜ 
δ) Αν/χη (ΕΜ), Τριανταφυλλάκο Αντώνιο του ΚΕΕΜ 
ε) Προϊστάμενο ΔΟΥ Σπάρτης. 

Αναπληρωματικά Μέλη 

α) Πρωτόδικη Σπάρτης, Λελούδα Αντερριώτου 
β) Τχη (ΕΜ), Δελημιχάλη Αναστάσιο του ΚΕΕΜ 
γ) Λγό (ΕΜ), Παπαγεωργίου Ανδρέα του ΚΕΕΜ 
δ) Νόμιμο αναπληρωτή Προϊσταμένου ΔΟΥ Σπάρτης. 

Γραμματέα της ανωτέρω επιτροπής ορίζουμε την Ευαγγε¬ 
λία Αναγνωστοπούλου, υπάλληλο της ΔΙ.ΕΣ, αναπληρούμενη 
από την Βασιλική Μπαρμπαγιάννη, υπάλληλο της ίδιας υπη¬ 
ρεσίας. 

Η παρούσα να δημοσιευθεί στην Εφημερίδα της Κυβερνή¬ 
σεως. 

Σπάρτη, 23 Δεκεμβρίου 1994 
Ο Νομάρχης 

ΓΙΩΡΓΟΣ ΚΑΝΕΛΛΟΠΟΥΛΟΣ 
-♦- 

Αριθ. ΕΣ. 10212 (14) 

Διορισμός μελών Διοικητικής Επιτροπής Στρατιωτικών Επιτά¬ 
ξεων Ν. Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις των άρθρων 32 και 33 του Ν. 4442/29 περί 
στρατιωτικών και ναυτικών εισφορών και ναυλώσεων, οι 
οποίες τροποποιήθηκαν μεταγενέστερα. 

2. Τις δ/ξεις του άρθρου μόνου του Π. Δ/τος 115/84 περί 
διορισμού μελών των Διοικητικών Δικαστηρίων περί Στρατιω¬ 
τικών Επιτάξεων. 

3. Τις δ/ξεις του άρθρου 9 παρ. 1 του Ν. 1649/86 με τις 
οποίες το ανωτέρω δικαστήριο μετονομάσθηκε σε Διοικητική 
Επιτροπή Στρατιωτικών Επιτάξεων. 

4. Τα αριθμ. Φ 851.1/5/50211/Σ. 22/8.9.94 και 3442/ 

16.11.94 έγγραφα της VIII Μεραρχίας και του Πρωτοδικείου 
Πρέβεζας, αντίστοιχα, με τα οποία προτείνονται τα μέλη που 
θα συμμετέχουν στην ανωτέρω επιτροπή. 

5. Το γεγονός ότι η θητεία των μελών της Επιτροπής λήγει 
για το έτος 1994, αποφασίζουμε: 

Διορίζουμε, ως μέλη της Διοικητικής Επιτροπής Στρατιωτι¬ 
κών Επιτάξεων του Νομού Πρέβεζας, για το έτος 1995, τους 
κατωτέρω: 

1. Μάνια Γεώργιο, Πρόεδρο Πρωτοδικών Πρέβεζας, ως 
Πρόεδρο, αναπληρούμενο από την Αγγελική Παπανδρέου, 
Πρωτόδικη του ίδιου Πρωτοδικείου. 

2. Σκιαδά Νικόλαο, Πρωτόδικη του Πρωτοδικείου Πρέβε¬ 
ζας, αναπληρούμενο από τον Κομπολίτη Γρηγόριο, Ειρηνο¬ 
δίκη του Ειρηνοδικείου Πρέβεζας. 

3. Ρίζο Αχιλλέα, Τχη (ΕΜ) του 8ου ΤΕΦ, αναπληρούμενο 
από τον Κράψη Γεώργιο Λγό (ΕΜ) του 8ου ΤΕΦ. 

4. Τσιτσιγάνη Γεώργιο, Τχη (Σ) του Σ.Γ. Πρέβεζας, αναπλη¬ 
ρούμενο από τον Βασιλά Αθανάσιο, Λγό (ΠΖ) του 15 Σ.Π. 

5. Κέντρο Σταύρο, Δ/ντή ΔΟΥ Πρέβεζας, αναπληρούμενο 
από τη νόμιμο αναπληρώτριά του, Μπακούλα Φεβρωνία. 

Γραμματέα της ανωτέρω Επιτροπής ορίζουμε τον υπάλ¬ 
ληλο της ΔΟΥ Πρέβεζας Χυτήρη Δημήτριό Κλάδου ΔΕ ανα¬ 
πληρούμενο από την Τριάντη Ζωή, υπάλληλο της αυτής υπη¬ 
ρεσίας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Πρέβεζα, 7 Δεκεμβρίου 1994 

Ο Νομάρχης 
ΦΙΛΙΠΠΟΣ ΤΣΟΥΜΑΝΗΣ 


Αριθ. ΕΣ. 26527 (15) 

Διορισμός μελών Διοικητικής Επιτροπής Στρατιωτικών Επιτά¬ 
ξεων (Δ.Ε.Σ.Ε.) Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις: 

α. Των άρθρων 32 και 33 του Ν. 4442/29 όπως τροποποιή¬ 
θηκε με το Ν. 2278/40. 
β. Του Π.Δ. 115/84 (ΦΕΚ 39/6.4.84 τ. Α ). 

2. Την πάγια διαταγή 8-11/1980/ΓΕΣ/ΔΟΥ/3γ 

3. Την Φ.454.0/48/446980/Σ. 338/31.7.84 διαταγή 
ΓΕΣ. 

4. Τα έγγραφα: 

α. Φ. 851/12/48002/Σ 6018/1.11.94 ΜΕΡΥΠ και 
β. 591/21.11.94 Πρωτοδικείου Λαμίας, με τα οποία προ- 
τείνονται μέλη της Δ/κής Επιτροπής Στρατιωτικών Επιτά¬ 
ξεων, αποφασίζουμε: 

Διορίζουμε, ως μέλη της Διοικητικής Επιτροπής Στρατιωτι¬ 
κών Επιτάξεων ΔΕΣΕ του Νομού Φθιώτιδας, για το έτος 
1995, τους παρακάτω: 

Α. Τακτικά μέλη: 

α. Διονυσοπούλου Ελένη, Πρωτόδικη Πρωτοδικείου Λα¬ 
μίας, ως Πρόεδρο. 

β. Θεοφάνη Αθανασία, Πρωτόδικη Πρωτοδικείου Λαμίας, 
ως Πρόεδρο. 

γ. Ζαφείρη Νικόλαο, Αντ/ρχη ΜΕΡΥΠ 
δ. Καραγεώργο Ιωάννη, Αντ/ρχη ΜΕΡΥΠ 
ε. Δημοπούλου Ανδρομάχη, Πρ/νη ΔΟΥ Λαμίας. 

Β. Αναπληρωματικά μέλη: 

α. Τσάκο Νικόλαο, Πρωτόδικη Πρωτοδικείου Λαμίας, 
β. Σχοινοχωρίτη Γεώργιο, Πρωτόδικη Πρωτοδικείου Λαμίας, 
γ. Σόλια Ιωάννη, Αντ/ρχη ΜΕΡΥΠ 
δ. Νταλάκα Δημήτριό, Αντ/ρχη ΜΕΡΥΠ 
ε. Καραμήτρου Βασιλική, αναπληρωτή Πρ/νου ΔΟΥ. 

Η παρούσα να δημοσιευθεί στην Εφημερίδα της Κυβερνή- 
σεως. 

Λαμία, 20 Δεκεμβρίου 1994 
Ο Νομάρχης 
ΧΡ. ΘΕΟΔΩΡΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



